als_Latn dik_Latn sag_Latn
Parlamenti evropian ka përfunduar në mëngjes debatin mbi projektrezolutën për Srebrenicën, të cilën deputetët do të votojnë sot në mesditë, transmeton Anadolu Agency (AA).
Rezoluta për Srebrenicën në axhendën e PE-së e cila mbahet në Strasbourg është përfshirë pasi që drafti u miratua nga shtatë grupe më të mëdha të deputetëve në mesin e të cilëve socialistët, popullistë, liberalë, të gjelbër, konservatorët.
Projekt-rezoluta dënon fuqishëm krimet e kryera në Srebrenicë në vitin 1995, i cili në përputhje me aktgjykimet e Tribunalit të Hagës dhe Gjykatës Ndërkombëtare të Drejtësisë është etiketuar si gjenocid.
Në projekt-rezolutën theksohet se është fjala për krimin më të madh lufte në Evropë pas Luftës së Dytë Botërore, si dhe se është kryer nga ana e forcave serbe të Bosnjës nën komandën e gjeneralit Ratko Mlladic dhe me përfshirjen e njësive paramilitare dhe të parregullta.
Theksohet se janë vrarë më shumë se 8 mijë burra dhe djem, rreth 1 mijë e 200 banorë të Srebrenicës konsiderohen të zhdukur, shumë nga gratë janë përdhunuar dhe se shumë gra të tjera dhe fëmijë janë deportuar.
Në tekstin që ishte para deputetëve të PE-së fuqishëm dënohet jo vetëm gjenocidi në Srebrenicë, por edhe shumë krime të tjera në luftë dhe në ish-Jugosllavi.
“Parlamenti evropian fuqishëm dënon gjenocidin në Srebrenicë dhe solemnisht njofton se një krim aq i tmerrshëm asnjëherë nuk duhet të përsëritet më dhe se do të bëjë gjithçka që është në fuqi të tij të mos përsëritet. PE hedh poshtë çdo mohim, relativizimin dhe interpretimin të pavërtetë të gjenocidit”, thuhet në rezolutë.
Rezolutën për Srebrenicën së pari e ka propozuar deputeti kroat në PE Ivan Jakovcic, por atëherë është refuzuar, për t’u përfshirë më pas në agjendën e sesionit. Ndërkohë, nga Këshilli i Sigurimit të Kombeve të Bashkuara të mërkurën nuk u miratua rezoluta e propozuar nga Britania e Madhe për Srebrenicën, pasi që Rusia, si anëtare e përgjithshme e saj, e përdori veton.
als_Latn als_Latn als_Latn als_Latn als_Latn als_Latn als_Latn als_Latn